《和查少白五十初度七律四则 其三》
清代·王衢

神仙眷属木兰舟，浮海飘然事壮游。工部感秋犹有兴，陶朱致富或承羞。

营巢不碍梁间燕，唤雨何劳陌上鸠。自古才人多入幕，岂惟王粲独登楼。

作者简介：王衢，字小泉，清甘肃人。咸丰八年（1858）接替张传敬台湾知县之职。曾任宜兰头围县丞，同其子王毓槐，纠集壮丁数百人，以乡民陈寿等为义首，联庄团练，焚燬贼巢，贼匪悉皆逃窜。因噶玛兰通判董正官剿捕梅洲贼匪，中途遇害，遂由王衢暂行代其职。存诗见于王松《台阳诗话》、查元鼎《草草草堂吟草》及吴幅员《台湾诗钞》。